
TJARANA PROPAGANDA.
Noe dipropagandaan dj. tjarana pro¬
paganda oenggal2 agama, boh Islam, boh
Karesten dina djaman ajeuna beda pisan
prak-prakanana.
Propaganda atawa tablig agama Islam
diajakeunana ngan sakoer di tempat2
anoe geus kaasoep djeung ngagem Islam
bae (Moeslimin). Anoe diharep nja eta
soepaja noe kakara aja dina lingkoengan
Moeslim, sarta pageuh imanna, tapi koe¬
rang nohonanana kana kawadjiban, matak
ngarti djeung netepan kana toedjoeanana
reudjeung tangtoenganana agama Islam.
Pikeun golongan2 anoe geus njoemponan
kana kakoedoeanana, noe diharep teh
nja eta soepaja ieu golongan nambahan
kakoeatan imanna, nambahan elmoe Is¬
lamna, nambahan kagetolan ibadahna,
sarta koekoeh pengkoeh dina ngalako¬
nanana, mana amar mana nahi.
Demi tjarana propaganda Islam, teu
aja lian ngan nepikeun roepa-roepaning
nasehat dina djalan ngabdina ka Alloh
s.w. reudjeung ka Roesoel s.a.w. Na¬
sehatna teh, didjadikeun koe roepa2 pa¬
mandangan noe kaoengel dina warnaning
kitab2 reudjeung ajat-ajat anoe djolna ti
Kangdjeng Nabi Moehammad s.a.w, koe¬
andjeun sarawoeh anoe diwahjoekeun
ka mantenna.
Sadjaba ti noe kaseboet di loehoer
propagandana teh didjalankeun koe roe¬
pa-roepa kalakoean nekanan kakoedoea¬
nana dina Islam, kajaning: noeloeng
ngabantoe kas nagara geusan malihara
kasehatanana kaom Moeslimin nja eta
koe ngadegkeun polikliniek2 djeung Con¬
sultatie-bureau; ngoeroes pangadjaranana
tina perkara agama koe ngadegkeun pa¬
santren2 madrasah2 djeung roepa-roepa
sakola agama; malihara fakir miskin koe¬
djalan ngadegkeun roemah2 pertoeloe¬
ngan, sakalian bari ngadidik tina perkara
elmoe agamana reudjeung elmoe pa¬
ngoepa djiwana.
Anoe geus tetela kaitoeng rongkah
ngadjalankeunana tina roepa-roepa anoe
kaseboet di loehoer nja eta pakoempoe¬
lan Moehammadijah, tapi pakoempoelan2
noe sedjen oge boh noe leutik boh noe¬
gede nja kitoe deui anoe ngadjalankeun
sewang-sewangan teu beunang diseboet
tjitjingeun sarta ngadjalankeunana noe¬
roetkeun sakoeat tanaga saoerang-saoe¬
rangna.


Sakabeh tjara-tjarana propaganda noe¬
geus ditataan tea, sanadjan geus beak
dengkak ihtiarna, beunang diseboet teu
atjan njoemponan kakoedoeanana. Tina
perkara ieu sakoer Moeslimin Moesli¬
matin sawadjibna pisan nambahan ihtiar¬
na, soepaja oelah katinggaleun teuing
koe noe lian.
Demi noe dipropagandaan koe noe¬
ngagem agama lian mah (Karesten) lain
di tempat2 anoe geus njekel agamana,
tapi di tempat2 anoe ngaragem Islam
atawa di tempat2 anoe pangeusina masih
keneh ngoekoehan kaboedaanana.
Tjarana propaganda, koe lantaran di
pangeusi tempat2 anoe teu atjan taloek
kana agemanana lain koe djalan nasehat
atawa koe ngababar ilmoe tina kitab¬
kitabna, tatapi anoe digedekeun teh koe¬
prakna ngadjalankeun pagawean sosial
anoe matak narik kana hatena anoe meu¬
nang pertoeloengan.
Pagawean sosialna loeloegoe2 ieu ka¬
om kaitoeng geus mindeng diwawarkeu¬
nana dina ieu s. k. saperti ngadegkeun
roemah2 sakit, polikliniek2 roemah2 mis¬
kin djeung pahatoe, sakola-sakola anoe
dipiboetoeh koe pangeusi tempat anoe
dipropagandaan tea, dj.s.l. Kadjaba ti
eta tina sawareh loeloegoe2 Karesten teh
aja deui djalanna anoe mere indruk ka¬
kaom Moeslimin djalan propaganda anoe
katjida lenjepna. Prakna nja eta njalin¬
doeng ka noe disangka koe pribadina
aja atawa gede pangaroehna di tempat2
noe dipropagandaan tea. Kasangkana aja
pangaroeh koe roepa, sipat, kaajaan, ka¬
janing aja toeroenanana, aja kabogana,
aja kanjahona djeung salian ti eta. Tapi
geus tangtoe pisan njalindoengna teh
moal ka noe geus pantjeg pisan iman
Islamna, tapi milihan anoe masih keneh¬
lontjer. Tjarana ngait noe disangka boga
pangaroeh koe maranehanana teh nja eta
koe djalan midoeloer, misobat, misanak,
djaba ti eta, ditjoemponan roepaning
anoe djadi kasoesahna, nepikeun ka noe¬
dikait tea ngarasa boga kahoetangan ge¬
de pohara. Dimana geus katadji reu¬
djeung kabeungkeut koe kahadeanana,
sok aja noe toeloejangitjoek2 ka baba¬
toeranana, sangkan pada miloe ngasaan
tina boeah-pagawean sosial loeloegoe2 ka¬
om noe lian tea. Koe djalan kieu ba¬
batoeran noe boga pangaroeh teh bisa
kapisanak, kapisobat tjara pribadina nepi
ka sympathiena laoen2 mah tjara noe¬


ngitjoek2 tea. Demi sympathie teh, di¬
mana geus kandel djeung kandel mah
matak ninggalkeun iman Islam noe masih
lontjer keneh tea sarta ngarawoe ageman
anoe dirasa koe pribadina gede ngahoe¬
tangkeunana kahadean.
Moenggoeh dina papagon Islam mah
sakabeh kaom Moeslimin Moeslimatin
diwadjibkeun koe hadis Nabi s.a.w. ka¬
djelema anoe kitoe sipatna anoe kitoe
pandena reudjeung kitoe kalakoeanana,
nomer hidji lamoen kawasa koedoe koe¬
djalan kakerasan ngalarangna teh, lamoen
teu kawasa koedoe koe djalan nganasehat,
sarta lamoen teu kawasa keneh bae koe¬
ieu djalan, atoeh koe neneda ka Jang
Maha Agoeng soepaja eta djelema di¬
pengkolkeun kana djalan anoe haga ngan
bae dawoeh Nabi s.a.w. teh djalan anoe
pangpandeurina mah nja eta hidji djalan
anoe ipis pisan imanna.
Koe sabab eta oerang sarerea, kaom
Moeslimin Moeslimatin, mangka waspada
masing ati-ati, koedoe ariatna nilik-nilik
djelema anoe kitoe pandena nja eta anoe
beunang disaloeoehan sarta dipake pa¬
kakas njieun reklameu ageman anoe lian
tea.
Dimana oerang sarerea geus manggi¬
han djelema anoe kitoe pandena tea,
pang-pangna pisan koedoe didjaga pi¬
keun diri oerang pribadi sarawoeh ahli2
oerang oelah pisan ngadeukeutan, bisi
oerang katjeot kana djoerang katjilakaan
di alam acherat. Saenggeusna oerang nga¬
djaga pikeun diri sorangan sarawoeh ahli2
tea, kakara ngabedjaan ka batoer salem¬
boer oerang, ka sakoer kawawoehan oe¬
rang, boh keur pribadina boh keur ahli2na
soepaja ngadjaoehan tjara oerang. Komo¬
pikeun baroedakna mah, noe djadi kolotna
teh mangka ati2 loear biasa sabab leuwih
gampang kadjiretna koe djalan diloeloe¬
goekeun karesepna ditoedoeh-toedoeh¬
keun pangadjaran kadoenjaanana bari
pohara dipianakna atawa dipiadina.
leu roepa2 djalan noe lian, pikeun
ngiroet kaom oerang, moedah-moedahan
djadi tjitjiren reudjeung pangeling-ngeling
ka sadajana, aja manfa'atna.


Kade lali.
Dina strookpostwissel kedah diserat
nomer abonne, soepados ngagampilkeun
kana padamelan administratie.
Adm.

Samboengan A. M. No. 26.
Elmoe Tarekat, elmoe Tasaoef djeung
elmoe Soefie, eta sok pahili-hili bae,
sabab eta teh sasat hidji keneh, ngan
benten saoetak-saeutik.
Kaoengel dina kitab Adzkija („U 51)
da, me
AALA
da 4
Ari sjare'at, enggoning njepeng
elmoe agama Pangeran teh perkawis
ngadjalankeun amar-nahi, sah-batal,
wadjib-haram, soenat, wenang, ma¬
kroeh; ari tarekat, kitoe keneh; tapi
ditambah milampahna koedoe leuwih
ihtijat, leuwih goemati, moro afdol,
milih apik, make rijadoh djeung
saoepamana.
Eta teh ngaran moenggoeh —)
(istilah), da harti logat mah saroea keneha
sjare'at — djalan, maksoedna djalan
ka Alloh.
tarekat = djalan, maksoedna djalan
ka Alloh.
Djadi moenggoeh pamandangan sjara'
Tarekat anoe bener teh nja sjara' tea.
Ahli tarekat teh ahli sjara".
Koe lantaran koe istilah dibedakeun
kitoe, tangtoe katjida ahli tarekat koedoe
leuwih elmoe sjara'na ti batan ahli sja¬
re'at biasa.
Koemaha rek bisana goemati, lamoen
elmoe sjara'na koerang.
Ari elmoe oesoelna, tangtoe bae koe¬
doe oenggoel deuih, sabab anoe teu ta¬
bah kana oesoel, babari kagendamna
koe i'tiqad anoe sasar.


Koemaha rek bisana woesoel, lamoen
teu tabah kana elmoe oesoel.
Elmoe Tasaoef, pon kitoe deuih, dja¬
man ajeuna mah; atoeh teu tabahhoer
tasaoefna mah, salempang tisoledat kana
zindik, nja eta tasaoef ageman noe lain
agama Islam.
Kaoengel dina kitab 4 
pasal 1 kieu:
Sjarat soeloek, adab ngalap tarekan
teh loba pisan sapertina:
I koedoe tabah heula kana elmoe
fardoe ain enz.
Lahir Iman Sja'ronia
O
A
O.


69


lagi ade eilaes verdek
N
Hartina +:
Rek aboes tarekat teh koedoe ti¬
moe heula elmoe sjare'at djeung
hadis, bisi djadi ahli zindik atawa
bid'ah.
II koedoe bisa nartibkeun amal: far¬
doe ain, fardoe kifajah, soenat2 moeakad,
djeung soenat2 anoe sedjen.
III kamaloel moetaba'ah (dalah 
Lahir Sjech Djoened:
S
GE
n die dilako di doe
Sakabeh tarekat2 teh ditoetoep
pikeun saha2 oge, anging pikeun anoe
noetoerkeun tapak2 K. Rosoel s.a.w.


IV Wara' (239)
V Zoehoed (Aa)).
VI Moedjahadah (SAA
VII Loezoemoet taqwa (692
VIII Iitizamoessjare'at (dan met etjil)
IX Attachollie (2
)
wegoehl) djeung rea-rea deui.
leu teu diterangkeun ma'na hidji-hidji¬
na, bilih pandjang teuing.
leu teh pikeun anoe ngalap tarek,
soeloek (*). Tapi aja deui ngalap
tarek, lain soeloek, ieu mah tabarroek
), sakadar tawis mahabbah ka¬
para loeloehoer, njoemponan dawoeh
Nabi s.a.w.:
padja boe
Saha2 anoe mahabbah ka hidji
Kaom, tangtoe koe Goesti Alloh
ditjampoerkeun ka kaom eta.
Dihartian koe ahli Tarekat, aboes ta¬
barroek teh, doemeh mahabbah tea, sa¬
nadjan teu sanggoep ngalakonan sja¬
rat-sjaratna.
Lahir Sjech Ibnoe Hadjar dina Fatawi:


l eila doea zeila
9
o d
dal dode dan
. 16.
dus de als a


o Ge
Hartina +: Ngalap tarek ti goeroe2 teh aja
doea roepa: 1 tabarroek, II soeloek.
Tabarroek mah saha2 oge meu¬
nang, teu aja sengkeran.
Ari soeloek mah koedoe noeroet¬
keun atoeran2 anoe ditetepkeun koe¬
arandjeunna, koe goeroe2 tea, sp.
Sjech Djoened, Sjech Abdoelkodir,
Sjech Nagsjabandie, enz.
Di oerang seuseueurna anoe ngalap
tarek sakadar tabarroek bae, tawis ma¬
habbah. Ditimbang koe goeroe-goeroe,
lamoen ajeuna tarekat teu diliarkeun ki¬
toe, tanwande moesna sama-sakali, sa¬
bab djaman ajeuna mah, anoe bisa mi¬
lampah bener serek ngaran sjare'at oge
geus gagak belang, sok soemawonna anoe¬
soeloek tarekat samistina mah, meureun
pibasaeunana teh gagak emas.
(Samboengeun).

PABETEKAN.


CHOELAFAA BANI OEMAJJAH.
Djoemlah Choelafaa Bani Oemajjah
aja opat belas oerang. Lilana marentah
+ salapan poeloeh hidji taoen. Djoemlah
ra'jatna anoe diparentah aja 49 malioen
djalma. Dina djaman arandjeunna bala¬
tantara Islam geus narepi ka India,
Tiongkok, Sepanjol, Frankrijk djeung
tanah Jaman.
PADAMELAN MENAK2 ARAB.
1. Aboe Tolib: toekang njieun minjak
seungit.
2. Saad bin Abi Wagos: toekang
ngoeroes tangkal korma.
3. Atabah bin Abi Wagos: toekang
kajoe.
4. Al-Aas bin Hisjaam: toekang djagal.
5. Al-Walid bin Al-Moegiroh: toe¬
kang beusi.
6. Oethman bin Tholhah: toekang
kapoet.
7. Aboe Soefjaan bin Harb: toekang
dagang minjak.
8. Aboe Hanifah: toekang dagang
soetra.
9. Al-'a bin Waail: toekang ngoe¬
baran sasatoan noe gering.
10. B. Aboebakar, Oemar, Tholhah
djeung Abdoerohman bin Aof: toekang
dagang badjoe.
Noe mimiti digawe mindah-mindahkeun
elmoe-elmoe bangsa sedjen kana basa
Arab nja eta Cholid bin Jazid Al-Oemawi.
AL-AZHAR.
Dina th. 359 H. Generaal Djaohar Cicili
geus ngadegkeun masdjid Al-Azhar. leu
masdjid dieusi koe 40 kamar gede (Obo
djoemlahna moerid noe diadjar 9000,
goeroena 386.
Djoemlahna roti noe dikaloearkeun sa¬
ban poe pikeun njoekoep goeroe-goeroe
djeung moerid-moerid teu koerang ti
24348 siki. (Moeng eta roti tiasa dili¬
ronkeun kana artos ka pangoeroes roti,
boh saban dinten atanapi disasihkeun,
koe eta pangoeroes diitjal deui ka pub¬
liek. T.J.).
DOEIT ISLAM NOE MIMITI.
Noe mimiti njieun doeit dina karadja¬
an Islam, nja eta Bagenda Abdoelmalika
bin Marwan Al-Oemawi.
ICHWAANOESSOFAA.
Pakoempoelan falsafah noe mimiti dia¬
degkeun koe bangsa Arab nja eta pakoem¬
poelan lchwaanoessofaa (seal de
di kota Bagdad dina pertengahan abad
kaopat tina Hidjroh. Toedjoeanana nja
eta rek ngabersihkeun deui agama Islam
tina sagala kokotor noe geus narapel
dina Islam harita.
T.J.


ASMARANDANA.
1e. Kaajaan para santri, kahidji noe¬
hade roepa, sok ditambah ngalempereng
pelesiran gigindingan, sarta pojokan tje¬
goekan, karesepna loentang - lantoeng
soengkan kana pagawean.
(Pamanggihna loerah santri, noe
mashoer sae roepina, Kangdjeng
Nabi Joesoep kasep, noe geulis
goesti Fatimah, tapi kasaeanana,
ngan woengkoel dianggo soekoer,
teu dianggo koemagoengan).
2e. Anoe kadoeana santri, boga rasa
pangbedasna, katambah pinter maenpo,
lakoe-lampahna kalasar, omonganana ga¬
rihal, paribasa haroeng-gampoeng, ka¬
piboga koe manehna.
(Gelendoetna loerah santri, noe¬
gagah para Anbija, Kangdjeng Nabi
Daoed sohor, beusi ge djadi leu¬
leusna, tapi kagagahanana, ngan di
anggo to'at woengkoel, teu dianggo
kadoegalan).
3e. Nomer katiloena santri, rasa boga
kapinteran, lamoen batoerna keur ngo¬
mong, tara pati ngaladenan, karesepna
mapatahan, ka boedak ka kolot ngoen¬
toep, da rasana pangpinterna.
(Pahaman ki loerah santri, anoe
kongas palinterna, bangsa para Ro¬
soel kabeh, taja noe bodo saoerang
tapi kapinteranana, ngan dianggo
soedjoed soekoer, henteu dianggo
kadiran).
4e. Anoe kaopatna santri, doemeh
geus djadi adjengan, dioekna sok bari
edeg, ka batoer kirang hormatna, da ra¬
sa geus naek pangkat, malah sok radjeun
merengoet, ka noe teu njeboet adjengan.
(Pamikirna loerah santri, di anta¬
ra kapangkatan, Rosoel noe pang¬
loehoerna teh, tapi eta kapangkatan,
koe anoe diselir tea, ngan woeng¬
koel dianggo soekoer, teu dianggo
kamegahan).
5e. Nomer kalimana santri, beunghar
taja kakoerangan, paribasa salieuk beh
teu miboetoeh ka batoerna, tara aja ham¬
poeraan, rasana tara ditjoekoep, teu ha¬
de ge moal soesah.
(Kainget koe loerah santri, Nabi
anoe pangbeungharna, Soelaeman
noe kasohor, henteu aja noe mapa¬
kan, tapi kabeungharanana, tjadang
djalan toat woengkoel, teu dianggo
koemagoengan).
6e. Anoe kagenepna santri, doemeh
rasana toeroenan, nadjan manehna keke¬
re, teu ngeunah moen teu dihormat, sar
ta dina ngobrolna, ka anoe pernah anoe,
noe ditoedjoel woengkoel pangkat.
(Pamendakna loerah santri, para
Rosoel sadajana, toeroenan laloe¬
hoeng bae, tapina eta toeroenan,
koe para Rosoel sadaja, ngan di¬
anggo djalan soekoer, henteu diang¬
go ogoan).
Panedana para santri, ka Goesti noe¬
sipat Rohman, moegi ieu karangan teh,
sing djadi kamangpaatan, ka sakoemna
oemat Islam, koe pangersana Noe Agoeng
salamet doenja aherat. Alfatihah, amin.
Wassalam miwah hoermatna noe¬
dloif Lig. santri (NN).


Samboengan A. M. No. 26.
(Nadruk verboden).


HIKMATNAN NGOETOES ROSOEL.
Koe Goesti Noe Maha Soetji manoesa di¬
paparinan hidji ni'mat noe pohara gedena,
nja eta ni'mat 'akal, noe bisa diibarat¬
keun obor, njaangan djalan hiroep noe sa¬
kieu roempilna, sakieu poek mongklengna.
Koe pitoeloeng pantjadria lima (pa¬
nendjo, pangdenge, pangambeu, pangra¬
sa letah djeung pangrasa koelit), ma¬
noesa bisa metakeun akalna: bisa mikir,
bisa milih, bisa netepkeun kitoe atawa
kieu, bisa nimbang-nimbang sakoer noe¬
aja di sakoeriling boengking manehanana,
Lamoen euweuh eta pantjadria anoe
lima, tangtoe boentoe kalakoean, akal
moal bisa dipetakeun. Ana kitoe tetela
akal teh teu bisa digawe sorangan, koe¬
doe bae aja noe ngabantoe, nja eta pan¬
tjadria noe lima tea.
Akal manoesa teu bisa dipake mikiran
kadjadian-kadjadian saratoes atawa sa¬
reboe taoen ka toekang, lamoen teu di¬
bantoe koe kitab-kitab tarich atawa pa¬
tilasan-patilasan koena. Nja kitoe deui
akal manoesa hese dipake mikiran ben¬
tang-bentang noe laloehoer, moen teu¬
dibantoean koe toropong paranti ngeker¬
bentang. Deui akal manoesa moal bisa
dipake mikiran barang-barang atawa
koetoe-koetoe anoe katjida lemboetna,
nepi ka teu katendjo koe panon, moen¬
teu dibantoe koe pakakas noe diseboet
microscoop. Djadi, beuki tetela bae,
jen akal teh teu bisa meta sorangan,
koedoe bae aja noe ngabantoe.
Koe metakeun akal mikiran kaajaan
ieu alam noe sakieu anehna, manoesa
bisa jakin kana ajana Pangeran noe nga¬
damel ieu alam. Sagala kadjadian tang¬
toe aja sababna, kitoe tjeuk akal ma¬
noesa, moal aja hidji barang noe tina
euweuh oedjoeg-oedjoeg djleg aja, tanpa
sabab, sarta euweuh noe ngajakeun, es¬
toe ngadjadi sorangan. Lamoen teroes
akal manoesa dipake mikiran ieu alam,
tangtoe boga kajakinan, jen Pangeran
noe ngajakeun ieu alam teh, kagoengan
mangpirang-pirang sipat kamoeljaan, ka¬
janing: kawasa, njalira, taja babandinga¬
nana, dst., noe tangtoe moal kabeh ka¬
oedag koe akal manoesa. Tah palebah
dieu tembong hikmatna ngoetoes para
rosoel, nja eta ngabantoe akal manoesa
soepaja sampoerna ma'rifatna ka Alloh
Ta'ala.
Koe akal manoesa bisa kaoedag, jen
katjida perloena koedoe ngagoengkeun,
koedoe bakti, koedoe koemaoela ka Pa¬
ngeran, noe ngadamel ieu alam, noe¬
ngadamel dirina manoesa pribadi. Tapi,
koedoe koemaha prak-prakan migoesti
djeung bakti ka Pangeran teh? Palebah
dieu tembong deui himatna ngoetoes
rosoel, nja eta noejoen akal manoesa,

Kongkoer amal ma'roef tea.
Djoeragan2 noe ngiring kana kong¬
koer amal ma'roef, anoe ngarintoen
langganan2 anjar sareng parantos ka¬
tampi waragadna koe adm., ieu di
handap diserat djenenganana
Djoeragan Soebki Batavia - stad,
dikintoen Hikmatna Islam, Panoetan
Agoeng sareng Elmoe Tauhid, dimana
parantos aja deui noe majar ti lang¬
ganan kenging djoeragan tangtos di¬
kintoen deui kitabna noe sanes.
Djoeragan R. Moestapa Palembang,
dikintoen Hikmatna Islam, ti djoeragan
10 langganan, noe teras moeng 8 lang¬
gana, noe parantos majar 5 langganan.
Djoeragan R. Mangoenatmadja, Ban¬
doeng, dikintoen Hikmatna Islam, ti
djoeragan 10 langganan, anoe teras
moeng 7 langganan anoe parantos ma¬
jar 5 langganan.
Djoeragan R. Isnoedikarta, Cheribon,
dikintoen Hikmatna Islam.
Para djoeragan noe ngintoen langga¬
nan, noe teu atjan keneh dikintoen
kitabna, moegi diantos, margi teu atjan
njoemponan waragadna sadajana.
Adm. A. M.


sina njahoeun koemaha petana bakti ka¬
Pangeran, koemaha koedoena ibadah dja
to'at ka Andjeunna.
Akal manoesa bisa oge nganjahokeun
lampah atawa tingkah-lakoe noe hade
djeung noe goreng. Tapi, koe sabab sok
aja pangaroeh hawa napsoe, komo moen
patali djeung kapentingan diri sorangan,
manoesa mindeng njalahan dina netep¬
keun mana noe hade sarta goena djeung
mana noe aja matakna,
(Samboengeun).


POELOENGANEUN.


HIKAM.
He djalma2 anoe ariman! djalma anoe
sasar moal bisa ngamadorotkeun ka ma¬
raneh, dimana maraneh araja dina pi¬
toedoeh (ngadjalankeun samistina, isti¬
komah).
Qoerän.
Pangdjahat-djahatna moesoeh maneh,
nja eta hawa napsoe maneh, anoe aja
dina awak maneh.
Hadits.


Hikmat eta hidji barang anoe ditea¬
ngan koe soegri djalma Moe'min, tjokot
hikmat sanadjan medal tina lisanna ahli
moenapek.
Asar.


Pangapesna djalma nja eta anoe teu
bisa njiar pidoeloereun, leuwih apes


batan manehna, djalma anoe sok me¬
gatkeun tali doedoeloeran.
Sd. Ali k.w.


Sanaos satekah polah oge andjeun
ngaboenian hidji perkara boh sae boh
awon, tangtos awal achir kabokerna.
Paripaos Arab.


Manoesa anoe digawe goena kapen¬
tingan dirina sorangan, eta teu perloe
meunang panghormat.


Samboengan A. M. no. 25.


Diraban.
Soegri barang anoe tiasa dipidamel
koe anoe sanes, tangtos andjeun oge
tiasa.
Katjapangan di Inggris.
Lamoen andjeun dipikaidjid koe hidji
djalma doe'akeun bae manehna sing
pandjang oemoer.
Idem di Djepang
Ah! katjida apesna djalma anoe teu
tiasa ngahargaan salirana koe andjeun.
Danial.
Aeb katjida moenggoehing di golongan
anoe ngakoekeun modern, tapi maranehna
masih keneh ngagoegoe kana tjaritaan
djalma anoe noeding padjar Islam bohong
djeung Moehammad toekang tipoe.
A. A.


KOROPAK.


Djrg. Sanoesi Lgno. 2659.
Artos f 0,80 kanggo kw. III th. 39.
Djrg. R. M. S. Soerianingrat
Lgno 1980.
Artos f 0,80 kanggo kw. III th. 39.
Noe f 0,20 deui kanggo ka R.M.P.
Djrg. Emed Lgno. 2510.
Artos f 0,80 kanggo kw. II th. 39.


Parantos diterangkeun jen kedah atos2
pisan dina leresan ngawangkong teh,
margi oepami tjileureun sok bras kana
ngoepat tea, sedeng ngoepat teh ditje¬
gah kabina-bina dina agama Islam.
Timbalan Goesti Alloh:
A
.
29 
„Oelah ngoepat sawareh maraneh
ka sawarehna deui."
Noemoetkeun riwajat ti Djabir bin¬
Abdoelloh, Roesoel parantos nimbalkeun
kieu: „Djaraoehan ngoepat, sabab sa¬
enja-enjana ngoepat teh leuwih banget
ti batan zina. Teras aja noe naros:
„Naha gamparan noe mawi kitoe?
Timbalanana: „Noe zina mah sok di¬
hampoera koe Alloh, dimana manehana¬
na tobat, tapi ari tina ngoepat mah Alloh
henteu ngahampoera, nepi ka anoe di¬
oepat tea ngahampoera ka noe ngoepat.
Aja riwajat deui ti lkrimah kieu. Aja
hidji istri adeg pangadegna pendek, nga¬
deuheus ka Kdj. Nabi, sarta teu lila pa¬
mitan deui. Barang geus euweuh, Siti
Aisjah (garwa Kdj. Nabi) mioendjoek
kieu: „Na aja tegep, pasehat omonga¬
nana, ngan handjakal pendek. Lahir
Kdj. Nabi : „He Aisjah ! Ngoepat eta!"
Saoer garwana: „Abdi mah njanggem¬
keun anoe boekti," Lahirna deui: „Heeh,
eta teh ngoepat, ngomongkeun noe pang¬
gorengna di eta awewe. Teras K. Nabi
nimbalkeun kieu:
aje
d
Malank
O


Djrg. M. H. Abbas Lgno. 2246.
Artos f 0,80 kanggo kw. II th. 39.


Ali en de in de
C


Djrg. R. Widjajadipradja Lgno. 2695.
Artos f 0,80 kanggo kw. III th. 39.
Djrg. T. Almadja Lgno. 967.
Artos f 0,80 kanggo kw. III th. 39.
Djrg. S. Adiwikarta Lgno. 2767.
Artos f 0,80 kanggo kw. III th. 39.
Djrg. D. Soekanda Lgno. 2173.
Artos f 0,80 kanggo kw. III th. 39.
Djrg. J. lzzoeddin Lgno. 2875.
Artos f 0,80 kanggo kw. III th. 39
Djrg. M. Martadisastra Lgno. 2824.
Artos f 0,80 kanggo kw. III th. 39.
Noe teu moendoet, teu diwaler.
Adm.


Eige dan ool die die de dus doe¬


Maksadna: „Saha2 noe nahan letahna
tina ngomongkeun kawirang Moes¬
limin, tangtoe Alloh ngahampoera
kana kasalahanana engke dina poe¬
giamat; djeung saha2 anoe ngaraksa
kana kahormatan doeloerna, hak
manehanana dimerdikakeun koe G.
Alloh tina naraka."
Ningal kana ieu hadits, mangka iatna
tina njarioskeun kaawonan batoer, sana¬
os boeboek leutikna oge. Geuning Siti
Aisjah njaoerkeun sakitoe oge, disaoeran
koe tjarogena.

KONGKOER AMAL MA'ROEF.
Ti awit dinten ieu pisan Directie A.M. 
ngadamel kongkoer Amal Ma'¬
roef, kanggo saoemoemna para ah¬
lina soegri noe tjinta, noe welas noe
asih deudeuh sareng tineung ka A.M.
Pipahlaeunana moal dikelas-kelas,
moal diwidji-widji, asal njoemponan
bae kana katetepanana, rata.
... sadajana kenging pahla atanapi
gandjaran anoe sami noemoet¬
keun sakapalajana.
Demi anoe bakal nampi pahla teh
nja eta anoe kenging kongkoerna.:
A. Saha2 anoe jasa sareng kersa¬
maparin langganan Al-Moe'min seu¬
eurna limaan (lima abonnes anjar) di¬
hatoeranan hidji kitab
B. Soegri noe maparin 10 abonnes,
kenging pahla 2 kitab; 15 abonnes,
kenging 3 kitab sareng saterasna,
noemoetkeun titikelanana bae.
Doepi kitab-kitabna nja eta sokoen
noe diitjal sareng kenging pesen ka¬
Administratie A.M., sapertos: Minhadj
kahidji, kadoea, kitab hikmatna Islam,
panoetan agoeng, pahlawan Islam sa¬
reng noe sanesna.
Enggal, enggal, tjoemponan sake¬
dahna.
Hormat pangabaktosna,
Directie A. M.


Nja kitoe deui ngaroengoekeunana at.
ngahaminanana sami bae pada diharam¬
keun.
Oepami aja noe naroskeun: „Koema¬
ha lamoen ngoepat noe geus poho2 deui
atjan noe dioepatna ge, djeung dina
ingetna teu bisa menta dihampoera ka¬
eta noe dioepat?"
Nja njoehoenkeun bae dihampoera ka¬
Alloh, moedah-moedahan diidjabah, noe¬
moetkeun ieu hadits:
** * 
3)
J Tapi s
M 4 Ga 4 jarena
Maksadna: „Dimana saoerang ti antara
maraneh ngomongkeun kagorengan
doeloerna (Moeslim), boeroe2 menta
dihampoera ka Alloh (istigfar), sa¬
bab kitoe teh kiparatna."
Aja deui hadits anoe kieu oegelna:
29 C. S. d. 300 C. T
99.
Je laat
„Ari ngoepat teh kangeunahan di
doenja, tapi di acheratna ngoen¬
tjloengkeun noe migawena ka djeroe
seuneu naraka."


Wassalam,
D. Dj.


(Samboengan A.M. no. 26).


NJIEUN KADAHARAN KEUR
AHLI MAJJIT.
Dina A.M. anoe medal kamari, geus
dipedar warnaning kawadjiban oerang
dina moelasara majjit. Malah geus di¬
bahas roepa2 pasoenatanana oge.
Djaba ti ieu aja deui pasoenatan pikeun
ahlina majjit. Dimana tatangga oerang
kapapatenan, soenat ka oerang mangnji¬
eunkeun kadaharan pikeun dahareun
ahli-ahlina majjit noe keur narandangan
katoenggaraan. Malah lamoen katinggalna
koerang poeroen barang daharna, perloe¬
koe oerang satengah dipaksa.
Dawoehan Rosoeloelloh s.a.w.
llah jaar de kako
Soendana: Koedoe dipangnjarieukeun
kadaharan ahli-ahlina ki Dja'par.
(Sohabat anoe poepoes waktoe eta
Qr.)
leu hadis netelakeun henteu saena
balaketjrakan, anoe ngaroesiakeun ka¬
anoe kapapatenan.


SAKOLA OELIN.
(Fröbel-onderwijs)
Koe perantawisan ieu serat kabar.
ngahatoerkeun pinten2 noehoen ka Djrg,
ALKA istri, sarehna parantos miwoelang
poen anak, Koerniasih Bratamihardja,
di boemina dina salebet + 5 sasih,
kalajan hasil anoe teu kinten matak
soegemana. Dina salebet waktos anoe
sakitoe sakedapna teh, sanes bae seu¬
eur katiasana dina goembar-gambar
sareng njieunan tjotjoöan tina kertas,
namoeng ngomong basa Walandana di¬
na tjatjampoeran sareng babatoeran
moeridna (sapalih poetra2 Walanda)
parantos djalan pisan, henteu raga-rogo.
Moega2 hasil noe sakitoe saena teh
kanggo saterasna, sareng maroerangka¬
lih noe sanes noe joeswana antawis 4
sareng 6 taoen pada sami tiasa nampi
piwoeroek noe sakitoe saena.
Talangakar Juli 1939.
K. Bratamihardja.


Dawoehan Rosoeloelloh s.a.w.:
4 7. 3


S


DSk.


.


Soendana: Asalna mah kaoela teh nja¬
ram ka arandjeun zarah ka koeboe¬
ran-koeboeran, ajeuna mah prak bae
zararah ka koeboeran2 teh.


ZARAH KA KOEBOERAN.


Demi zarah ka koeboeran teh hoekoem¬
na soenat, tapi ka lalaki woengkoel.
Ari awewe mah makroeh, malah bisa
djatoh kana haram lamoen teu bisa nga¬
raksa tina paharaman, kajaning paamprok
djeung lain mahrom atawa teu kalawan
widi anoe djadi salaki djst. Iwal zarah
ka padjaratan Rosoeloelloh di Madinah
atawa ka para ambia wassolihin tetep
soenatna ka sarerea.
Henteu koerang2 faedahna zarah ka¬
koeboeran, lamoen lempeng mah hate
oerang.


Kaoenggel dina kitab Tanwiroel goe¬
loeb katja 214:
.
as de cel op 3 o¬


t als zoals erti ged


3


old gedie di koel aans


Soendana kira2: Soenat zarah ka koe¬
boeran para Moeslimin, sangkan inget
kana maot, djeung sangkan ngalem¬
pengkeun kana mentjogna hate. Deui
soepaja mere manfaat ka majjit, koe¬
matja ajat2 Qoerän.


Dawoehanana deui:
....
9
el, dat de all
4
Soendana: Teuteup koe maneh koeboe¬
ran, oge koedoe ngalap tjonto koe¬
hoedang ti koeboeran.
Tegesna dina zarah ka koeboeran teh,
koedoe bari ngalenjepan koeboeran na¬
on? Saha anoe baris dikoeboer teh?
Koemaha kaajaan oerang djaga dina na¬
lika hoedang ti koeboer? Naon noe ba¬
ris ngabela ka oerang, lian ti amal
anoe saleh?
e G 15 dan lal
all els eed de 
Naon pitjaritaeun oerang dina poe¬
isoek (di jaomal gijamat) waktoe
pasesedek pajoeneun Radja Anoe¬
Adil.
(Samboengeun).
M. S. (49)

Aboeja !


Teu kalis anjar ditampik, lisan teu
kenging dipondah, keukeuh ngadjak soe¬
molondo, seba roeroeba ka Boeja, roepi
kawih tjampareuang, da teu toekoeh
moeroe lagoe, ngan soegan matak man¬
faat.
Lieuk leuweung lieuk leuweung,
da lemboer di pagoenoengan,
euleuh keueung euleuh keueung,
dikoeboer bakal njorangan.
Soerili oelin djeung badjing,
digebah bet ngarenjohan,
mangkaning hadis geus djangdji,
oerang bakal ditakonan.
Lakoe loetoeng teu toemamoe,
rikat loentjat siga adjag,
moen oerang teu boga elmoe,
taja peta bisa djawab.
Mandah loetoeng bangoen masgoel,
panonna boeboerinjajan,
paingan pidawoeh Rosoel,
njiar elmoe sing enjaan.
Manoek reang disarada,
soeal djawab djeung batoerna,
moen oerang teu bisa njabda,
moal boa baloekarna.
Ngarangkadak kadakana,
namprak lir aja noe melak,
naraka djadi tjadangna,
moal bisa moengkir nolak.
Kokotak hajam kasintoe,
ditembalan koe tjangehgar,
noe matak oerang teh koedoe,
djadi langgan soerat kabar.
Oentjoeing lakoena timoe,
noendjoek ngaran koe sorana,
Al-Moe'min lawangna elmoe,
toedoeh djalan noe oetama.
Manoek doedoet ngan sorangan,
boeboeaj mangkak kembangna,
moen boetoeh elmoe borangan,
Aboeja memang goedangna.
Sakieu pioendjoek intjoe, moega koe¬
Boeja katampi, bari teu hilap paneda,
wireh salira kagaris, sing oelah aja ma¬
takna, ka intjoe anoe tjilimit.
Anak Goenoeng Rosa.


Noennnn.... intjoeoe! ieu, Aboeja
aki si Eloe teh, keur mamajoe pipir ha¬
woe, ngagajoeh noe moeroe - moeroe,
anak intjoe noe djaraloe, djingdjing ba¬


wa keur Aboeja. Rek naon si Eloe teh
tjelak-tjeloek?
Hiap baeu, hiap baeu, koe Aboeja di¬
dagoan, Aboej mani tjangkeul beuheung,
némpoan intjoe rek datang.
Ari ka sagoeloengna intjoe, Aboeja
mah: kaso pondok kaso pandjang, kaso
ngarojom ka djalan; sono mondok, sono
ngandjang, sono paamprok di djalan.
Kahilirkeun kagirangkeun, karinget ma¬
paj tjalana, kalilirkeun kagoendamkeun,
nginget-nginget lanang fana. Asa ka¬
goentoeran madoe, kaoeroegan menjan
bodas, ari boga intjoe djaloe, lalanang
anoe binekas. Bener agoes bener Eloe,
nja kitoe ari pahlawan, koedoe djoe¬
djoer koedoe djoetjoeng, njiar ilmoe
keur ageman. Ngadjoel tjaoe make tang¬
ga, kajakas mapaj basisir, intjoe Aboej
noe boedjangga, tangkas pisan sindir
sampir.
Espres Bandoeng Soerabaja, ngabe¬


Koe lantaran soal Danzig djadi haneut
deui sarta dina soerat2 kabar Inggris,
Polen sapihak djeung Djerman ti sapihak
sili kiritik noe pararedes, loeloegoe pa¬
marentah Inggris nja eta Neville Cham¬
berlain geus njieun katerangan di hareu¬
peun Bale Rahajat tina eta perkara noe¬
soelit.
Andjeunna ngangken jen rahajat kota
Danzig meh samasakali bangsa Djerman,
ngan bae karahardjaanana tergantoeng ka¬
nagara Polen. Djaba ti eta, Danzig teh
katjida penting keur Polen tina djihat
padagangan djeung kabalatantaraan; koe¬
lantaran kitoe, djadi oepama Danzig di¬
tjekel koe nagara sedjen Polen gampang
diblokkade koe eta nagara.
Demi tina perkara paparentahanana,
teu bisa djadi rahajat digentjet sabab
noe djadi pamarentah teh bangsa Djer¬
man woengkoel make kontroleu Polen
djeung Beungkeutan Bangsa (Volkenbond)
Koe lantaran kitoe kadoedoekanana dja
soesoenanana pamarentah geus teu koe¬
doe dirobah-robah deui (djadi teu meu¬
nang diansloes koe Djerman). Mimitina
ieu kota Danzig djadi soal saenggeus
Djerman menta ka Polen soepaja Danzig
diansloes, ngan Polen teu daekkeun koe¬
lantaran sieuneun aja boentoetna saperti
Tsjecho-Slowaki djeung noe sedjen2,
Ti dinja toeloej Chamberlain nerang¬
keun jen tangtoengan Polen ka Djerman
teh henteu diasoer-asoer koe Inggris tapi
Inggris mah — saoerna — mere garansi ka¬
Polen teh saenggeus Polen ngarasa ka¬
antjam koe Djerman.
Saenggeus kitoe toeloej andjeunna ne¬
rangkeun jen ieu perkara bisa djadi beres
koe djalan babadamian, teu koedoe
djalan perang. Ngan dimana Djerman
maksa koe kakerasan, Inggris dj. Polen
moal antapara deui bakal njoemponan
kadjangdjianana noeloengan Polen. Ma¬
sing lamoen Polen noe ti heula ngami¬
mitianana, koe lantaran ngarasa kaan¬


roeng reureuh di Maos, neda paraloen
Aboeja, bingoeng-pageuh koe roemaos.
Koeja loempoeh dikorangan, diteun¬
deun di saoeng toenggal, Aboeja poe¬
goeh borangan, deudeupeun koe intjoe
doegal. Toenggoel soeroed tjatang sem¬
plak, sieuneun dipatjok-gagak, toengkoel
djamedoed andeplak, teuneung sapedah
dipagak.
Montong keuheul montong seueul,
Aboeja melang di djalan, bisi dipeupeuh
diteunggeul, koe djalma noe barangasan. 
Heug intjoe pinoeh pinoendjoet, bine¬
kas rea kabisa, deudeuh temen intjoe
Aboej, nekanan panghina basa.
Kitoe sababna teh Agoes, lain Aboeja
borangan, intjoe sina loeloes bangloes,
oelah narima serangan.
Eloe masing djongdjon bontos, nga¬
soeh kakasih Al-Moe'min, pangasih ha¬
mo molodos, ti Goesti Robboel'alamin.
Amin - amin - amin.


Inggris bakal ngabantoe,
Sakitoe ringkesna pidato Chamberlain
teh noe ditampa koe hadirin kalawan
goembira djeung soerak. Nja kitoe deui
koe soerat2 kabar di Inggris Prantjis dj.
Polen eta katerangan teh dihaminan
pisan. Pendekna mah ajeuna geus beu¬
nang ditangtoekeun jen Inggris c. s. ba¬
kal noeloeng ka Polen dimana ieu nagara
diroeroeg koe Djerman.
Saajeuna oedara di Eropa rada leler
deui malah gegeden di Djerman mah
ajeuna teh arangkat ti Berlijn ka sapa¬
niisan-paniisanana di goenoeng2.
Kaajaan Eropa.
Bieu di loehoer geus ditjaritakeun jen
oedara Eropa oemoemna, Danzig hoe¬
soesna geus leler deui. Kaajaan kitoe teh
asa beuki rada longsong saenggeus nje¬
bar bedja magar Djerman bakal nga¬
songkeun oesoel ka Polen tina soal
Danzig koe djalan babadamian. Ngan
eta bedja teu atjan aja noe njidikkeun
bisa djadi eta teh bedja njiliwoeri bae.
Dina eta „oesoel" teh tjenah Djerman
menta soepaja kota Danzig kontroleuna
ditjekel koe Djerman djeung Polen, sarta
Djerman noe panggedena boga kawasa,
tapi a. Polen koedoe kaloear tina „Ben¬
teng Democratie" anoe Inggris c.s.; b.
Djerman djeung Polen koedoe njieun
perdjangdjian anjar; ce ngadjoealan kada¬
haran koe Polen ka Djerman koedoe
dimimitian deui; d. di kota Merdeka nja
eta Danzig teu meunang diaajaan bala¬
tantara, kontroleu, beungkeutan bangsa2
koedoe dileungitkeun.
Tina perkara babadamian antara Ing¬
gris Prantjis di sapihak djeung Roeslan
di lain pihak; nepi ka ajeuna teu atjan
aja keneh boeahna. Telegram2 tina eta
oeroesan ngan ngabedjakeun jen masih
keneh aja pasal2 noe teu atian rempoeg¬
atawa oesoel Inggris c.s. Roeslan teu


Kadjadian2 di mantja nagara.
tjam koe ajana tatahar di kota Danzig,
Katerangan Chamberlain.

„Raksa Mitra Poetra"
Pangoeroes ieu roemah pertoeloe¬
ngan ngaraos kaperloeanana kanggoe
ngemoetan ka sadajana para dermawan,
jen ieu badan teh salamina perjogi
nampi hadiah pikeun waragad mali¬
hara anoe rara masakat.
Soemangga diantos!
Kalajan asmana Pangoeroes,
Wira Sendjaja
Voorzitter.


bisa akoer koe lantaran koerang ieu
atawa koerang itoe. Oepama ditilik-tilik
mah noe ngasong-ngasongkeun oesoel
teh ngan ti sapihak bae nja eta Inggris
da ari Roeslan maha ngan noedoeh2 baer
dimana aja kakoeranganana keneh atoeh
dirobah deui, kitoe djeung kitoe bae.
Kamari ieu aja bedja magar loeloegoe
oeroesan loear nagara Inggris nja eta
Lord Halifax rek angkat koe andjeun ka¬
Roeslan koe lantaran bababamian masih
ngomblen bae geus aja kana doea boe¬
lan satengahna leuwih.
Asia-Wetan.
Peperangan Djepang - Tiongkok nepi
ka ajeuna geus aja kana doea taoenna
(7 Juli 1937 - 7 Juli 1939). Noeroetkeun
bedja2 dina s.s.k. beubeunangan Djepang
dina doea taoen teh aja kana sapertiloe¬
na nagara Tiongkok, ngan bae korban
noe dipakena katjida lobana sarta teu¬
narimbangan kana beubeunangan. Saba¬
raha ratoes riboe djiwa bangsa Djepang
noe euweuh, sarta kaekonomian djeung
oeroesan doeitna Djepang lain loemajan
kadjembolna. Oepama noeroetkeun ma¬
djallah2 mah perdagangan Djepang dj.
nagara loear lamoen dibandingkeun dj.
taoen toekang2 moendoer. Demi tjek
s. k. Inggris mah tjita2 Djepang kadjadi¬
anana mah sabalikna, kahajangna hajang
ngadjadjah Tiongkok noe petjah, tapi
ajeuna Tiongkok djadi ngahidji dibawah
pimpinan djendralna, Siang Kaisjek.
Oepama oerang leukeun noetoerkeun
eta peperangan katjiri jen kawanina dja
kasabaranana, sarta pihawatireunana
bangsa Tionghoa noe lain loemajan.
Dina kawanina katjida poedjieunana tja¬
tjakan lamoen dor bedil toeloeja ngala¬
tjir mah meureun Tiongkok teh geus
lila deui didjadjahna koe Djepang. Moe¬
ga-moega bae eta peperangan sing geu¬
ra beubeungan, koe lantaran geus saba¬
raha ratoes riboena atawa malioenna
djelema noe pegat pati kalawan teu toea
teu dosa! Demi tjek pihak Djepang
mah eta peperangan teh sakoerang-koe¬
rangna bakal doea at, tiloe taoen deui.
Tina perkara soal blokkade, Djepang
masih djongdjon bae ngadjalankeunana
ngan bae harepan kana didjalankeunana
babadamian tina eta oeroesan soelit gede¬
oge. Perasaan anti Inggris beuki njak¬
srak bae boh di Djepang atawa di Ti¬
ongkok bagian noe geus didjabel koe¬
Dai Nippon.
MORAWI.

Lamoen babar.


Noeroetkeun bedja noe oepisil ti Bo¬
gor — tjek Pamandangan — dimana
Maha poetri Juliana medalkeun poetra
atawa poetri sarta diwawarkeunana ka¬
lawan oepisil samemeh poekoel 10 peu¬
ting, dina poe isoekna teroes diajakeun
pesta raja. Heuleut sapoe kantor2 goe¬
pernemen, bakal ditoetoep
Dimana bedja babar oepisil tea diwa¬
warkeun antara poekoel 10 djeung
poekoel 12 peuting, isoekna teh ngan
diajakeun rioengan bae, demi pestana
mah koedoe isoekna deui.
Lamoen bedja pangwawar tea dina
malem Saptoe sabada poekoel 10 atawa
dina poe Saptoe masing poekoel saba¬
raha oge, pestana teh koedoe didagokeun
kana poe Senenna, sarta kantor2 dina
poe Salasa koedoe moeka deui.
Panjebaran radio „Nirom" dina wak¬
toena koedoe ngabantoe ngirima-keun
eta bedja.
Kapala-kapala garedja oge dipenta
pitoeloengna soepaja miloe ngajakeun
kaagoengan di garedjana.
Bobotoh Islam.
Djago Wiwoho anoe djadi wawakilna
kaom Moeslimin di Volksraad, dina
pamandangan oemoem poe katiloe geus
kagiliran boeka bitjara, sarta medar tina
perkara ganggoean djeung perhinaan ti
golongan agama lian, anoe nepi ka
ajeuna teu atjan aja pisan panangtajoe¬
ngan ti pamarentah, geusan ngahoekoem
anoe boga taladjak saroepa kitoe.
Lakoening noe saroepa kitoe teh, lain
bae ngaganggoe kaamanan, tapi oge
matak ngagedekeun sili tjoeriga, nepi ka¬
perhoeboengan poelitik nagara oge beuki
renggang.
Koe sabab eta djago Wiwoho ngade¬
sek ka pamarentah agoeng, soepaja dina
strafwetboek diajaan hidji artikel pikeun
ngadjiret kaom anoe ngahina djeung
ngaganggoe kaom noe ngagem agama lian
leu panoehoen katjida katimbang adil¬
na, pikeun ngadjaga anoe gede teuing
tanagana, nepi ka si kaom lemah bisa
ajem tengtrem sadjeroning goemoestina
ka Maha Soetji.
Pamarentahan Walanda.
Nepi ka ajeuna ti sabarang pamaren¬
tah Colijn boebaran teu atjan aja keneh

ganti sangkilang oedara politiek di Ero¬
pa keur kiroeh. Dina A. M. noe kamari
geus diwawarkeun jen Dr. H. Colijn teu
sanggoepeun njieun deui pamarentah
anjar; koe lantaran eta nja Radja Wil¬
helmina miwarangan noe sedjen ngada¬
mel pamarentah anjar.
Noe dipapantjenan teh nja eta Mr. Dr.
D. A. P. N. Koolen, anggota Bale Staten
(badan noe sok ngadpis tina roepa2 per¬
kara noe patali djeung paparentahan).
leu gegeden geus ngadamel roepa-roepa
babadamian djeung gegeden atawa loe¬
loegoe parte noe ternama, di antarana
oeroet toean besar Indonesia nja eta
Mr. D. Fock djeung Mr. Dr. L. N. Deckers
loeloegoe kaom Katolik.
Roepa2 bedja dina s. k. noedoehkeun
jen tangtoengan kaom Katolik tina soal
ngabasmi panganggoeran teu robah-robah
angger bae tjara noe enggeus (nja tina
ieu perkara noe matak ngabaroentakkeun
pamarentahan tea oge).
Saenggeus aja kana saminggoena njieun
babadamian Dr. Koolen geus ngadeuheus
ka Radja Wilhelmina, sarta njarioskeun
jen andjeunna teu sanggoep ngabangoen
paparentahan anjar. Noé dipapantjenan
kana njieun deui pamarentah, balik deui
ka asal nja eta Dr. H. Colijn. Ari koe¬
kitoe tea mah sarerea oge geus ngang¬
ken jen Dr. Colijn teh hidji gegeden noe¬
katjida pinterna djeung bisana ngamoedi
kapal paparentahan. Kapan katelahna
oge „De Sterke Man“ hartina „Djelema
Koeat". Koemaha pibaloekareunana ta¬
tjan bisa ditangtoekeun, ngan geus tang¬
toe bakal njanghareupan soal, noe soelit.
(Morawi).
Bale Rahajat.
Bale Rahajat Indonesia noe anjar,
koempoelanana geus aja kana saboelan¬
na. Dina mimiti boelan Juli geus bidjil
afdelingsverslag nja eta perslah beubeu¬
nangan koempoelan toetoep dina djero
saboelan tea ngabadamikeun bahroeteng
1940. Saenggeus eta verslag di-ka pa¬
marentahkeun, toeloej pamarentah nga¬
djawab kana pamandangan2 noe aja dina
afdelingsverslag tea, noe sok dingaranan
„memorie van antwoord"
Popoean satampana eta memorie van
antwoord tea, Bale Rahajat kakarek nga¬
jakeun koempoelan boeka (openbaar).
Noe ditjaritakeun mimitina pamandangan
oemoem (ti pihak anggota doea kali ti
pamarentah pikeun mere katerangan doea
kali) toeloej bahroeteng sadepartemen2
saenggeus kitoe kakarek si bahroeteng
teh disetem naha panoedjoe atawa hen¬
teu. Biasana dina boelan rek noetoep¬
keun nja eta September osok raboel
moesa-mosi ti anggotana tegesna nga¬
songkeun pamenta tina roepa2 perkara.
Ti mimiti minggoe noe kaliwat Bale
Rahajat geus ngamimitian ngajakeun pe¬
mandangan oemoem. Dina eta koempoe¬
lan loba soeara noe nerangkeun jen pa¬
djeg-padjeg beurat teuing keur rahajat.
Aja deui noe menta soepaja nagara Wa¬
landa njombo2 balandjana Indonesia. Di¬
antara noe menta kitoe djrg. Soetardjoe


16 Juli 1939 th. ka VIII.


AL-MOE'MIN No. 27.


pagina 8


leu djago B. B. njoehoenkeun ka pama¬
rentah soepaja nagri Walanda mere oeng¬
gal taoen f 25 malioen eukeur ngoeroes
kahardjaan rahajat Indonesia. Koemaha
kokotakna djago Islam djrg. Wiwoho
Poerbohadidjojo tingali dina bagian sa¬
nes dina ieu rohangan „Gado2 Pers“.
Tjara taoen noe geus kaliwat fraksie
Nasional dina pemandangan oemoemna
ngagoenakeun basa Indonesia (Mala¬
joe). Loeloegoena eta fraktie ngadesek ka¬
pamarentah jen bangsa Indonesia tina
roepa2 perkara henteu disaroeakeun ka¬
doedoekanana djeung bangsa noe sedjen
noe aja di Indonesia babakoena bangsa
Eropa.
Di dieu pantes ditjaritakeun jen di kala¬
ngan nasionalis aja pepetjahan. Baheula
mah sakoer nasionalis ngahidji ngaba¬
ngoen fraksie nasional, tapi taoen ajeuna
mah golongan nasionalis teh aja doea.
leu kadjadian katjida handjakalna pisan
koe lantaran lamoen aja doea golongan
mah indrukna ka loear teu pati hade.
Eta doea golongan teh nja eta: a. fraksie
Nasional di antarana: djrg.2 Thamrin,
Moehtar, Oto Iskandar di Nata, Soekardjo
Wirjopranoto, Soeroso djeung Lapian,
djadi genep oerang. Demi golongan
noe kadoea nja eta Golongan Nasional
Indonesia, di antarana: djrg.2 A. F. G.
M. Soangkoepon, Mr. Yamin. Abdoel
Rasjid djeung Mr. Tadjoedin Noor, dja¬
di opat oerang.
Tapi eta doea golongan noe kaseboet
di loehoer bakal digawe babarengan.
(Morawi).


Openbare Congres „Perse¬
rikatan "Oelama Indonesia"
di Tegal.
(Samboengan A. M. no. 26).
DOENIA TERANG TJOEATJA
SETELAH GELAP.
Agenda ini diterangkan oleh Toean
H. Aminoeddin Hamzah dengan pandjang
lebar. Moela-moela spr. terangkan bahwa
soedah mendjadi kebiasaan menoesia
ingin mengetahoei apa2 jang ada pada
sekelilingnja, meskipoen terdjadinja telah
berabad-abad, karena soepaja mendjadi
tjermin baginja oentoek zaman menda¬
tang. Pada sebeloem Islam lahir me¬
mantjarkan tjahjanja, bangsa2 jang mem¬
poenjai kesopanan zaman poerbakala,
djatoehlah kedalam tangan Rome, seperti
Griek dan Mesir. Bangsa Rome Barat
djatoeh poela ketangan bangsa Vendal
pada th. 455 dan banjak2 lagi bangsa
jang beralih kekoeasaan kelain bangsa.
Adapoen keradjaan Persië, lebih rendah
lagi dari pada Rome, sedang mereka
itoe pengikoet agama Zaratoestra. Meli¬
hat ini boekan doenia Arab sadja jang
gelap goelita, tetapi seloeroeh doenia.
Hal mana hanja didalam seperempat
abad sadja Islam membawa kesopanan
jang sempoerna, jang sampai kepada
poentjak setinggi-tingginja. Islam dapat
mengeloearkan oelama2 dan pedjangga2
jang haroem baoenja. Halnja demikian
diakoei poela oleh mereka orang Barat


sendiri.
Islam sebagai pemboeka pintoe pe¬
ngetahoean - pengetahoean kemadjoean,
diakoei djoega oleh poedjangga Barat
seperti Proff. Draper Goeroe besar di
Washington, bahwa dari agama ini ter¬
dapat ilmoe astronomy, chemestry, alge¬
bra.... enz. Poedjangga dahoeloe telah
dikenal seperti Ibn Sina, Djabir penda¬
pat ilmoe algebra, Aboebakar Ar-Razy,
dll. lagi. Kalau kita perhatikan peradab¬
an Europa sekaran, hanja berdasarkan
materieel belaka. Njatalah bahwa ke¬
sopanan itoe ta' dapat membawa kese¬
djahteraan. Kita bisa saksikan kedjadian2
sekarang ini.
Kembali kita ketanah air kita Indone¬
sia, oemoemnja Oemmat Islam keadaan¬
nja ada didalam kemoendoeran. Djika
kita akan menoedjoe kemadjoean, hen¬
daknja didasarkan segala gerak dan lang¬
kah kepada Islam, dan achirnja akan
sampai ke Islam Raja.
(Akan disamboeng).


Kanggo ngaloeaskeun pamandangan,
disajagikeun kitab2, di antawisna:
Oesoeloeddin
pangaos f 0,19
Bab Poeasa
f 0,22
Bab Solat II
f 0,54
Tashiloel Ibaroh 1 & II (aksara
Arab) sadjilidna f 0,54
Parantos dietang ongkos ngintoen.
Adm.


Het Ksatrian Reute
(Lebet kana subsidie - verband). 
LAUEKE SCHOOE NO. 4.
BODJONGHERANGWEG 29. TJIANDJOER.
Ti ajeuna nampi moerid kangge klas 1-klas 7.
Awit cursus 1939-1940 njajagikeun voorklas. 
Njajagikeun schakelklas kangge moerangkalih ti volksscholen.
ENGGAL POETRA LEBETKEUN TI AJEUNA.
OELAH ELAT BILIH SEEPEUN TEMPAT,
KA SAKOLA NOE KAOENGGEL DI LOEHOER.
MARGI:
GOEROE-GOEROENA SADAJANA BEVOEGD.
GADOEH ADEGAN SORANGAN ANOE TJEKAP.
KABERESAN SARENG KASAEAN DI LOEAR SARENG LEBET
SAKOLA KENGING POEDJIAN TI TOEAN INSPECTEUR.
SAKOLANA PENDOEDOEK TJIANDJOER.
HIDJI GARANTIE KANGGE DJOERAGANI
BAJARAN TI AWIT F1,50.


